<classify> Na Leonard Mangoha-Dar es Salaam JESHI la Polisi Kanda Maalumu ya Dar es Salaam linamshikilia Meneja waMaabara wa Tume ya Madini, Donald Njonjo 30, kwa tuhuma za kuiba dhahabu kilo 6.244 yenye thamani ya zaidi ya Shmilioni 507 iliyokuwa imehifadhiwa ofisi za Wakala wa Madini Masaki, Dar es Salaam. Akizungumza na waandishi wa habari Dar es Salaam jana, Kamanda wa Polisi Kanda Maalumu ya Dar es Salaam, LazaroMambosasa, alisema Juni 29, mwaka huu walipata taarifa kutoka kwa Ofisa MadiniMkoa wa Dar es Salaam, Ally Sadick baada ya kugundua kuibwa madini hayo. Kamanda Mambosasa alisema baada ya kupata taarifa hizo, jeshi hilolilianza uchunguzi mara moja na kubaini kuwa madini hayo yaliibwa na Njonjo nakuwa alianza kuyaiba tangu Desemba mwaka jana. Alisema baada ya mtuhumiwa kuhojiwa, alikiri kuiba madini hayo kidogo kidogokutoka katika ofisi za Tume ya Madini. Mtuhumiwa alieleza kuwa madini hayo aliyauza katika duka lakuuzia vito vya dhahabu na kisha kuhifadhi madini bandia yenye uzito wa kilo6.001 nyuma ya jengo la Tume ya Madini ili kuyapeleka katika chumba walichoibamadini hayo halisi kuyabadilisha. Madini hayo halisi ya dhahabu yalikamatwa mwaka 2017 huko maeneoya bandarini Zanzibar yakiwa yanasafirishwa kinyume cha sheria kisha kutaifishwana Serikali na kuhifadhiwa katika ofisi za Tume ya Madini. Jeshi la Polisi Kanda Maalumu ya Dar es Salaam linakamilishautaratibu wa kupeleka jalada kwa mwendesha mashtaka wa Serikali ili mtuhumiwaafikishwe mahakamani, alisema Kamanda Mambosasa. Wakati huohuo, jeshi hilo linawashikilia watu saba kwa tuhuma za wiziwa bajaji maeneo ya Ukonga. Kamanda Mambosasa amewataja watuhumiwa hao kuwa ni Said Salum 27,Amo Kefas 30, Said Ahmad 38, Mohamed Musa 31, Mboke Samwel 26, AbdallahKipaneli 25 na Mfaume Mussa 25. Alisema Julai 9 mwaka huu saa 8:00 usiku huko maeneo ya Kibeberu naMagole Ukonga, watuhumiwa hao wanadaiwa walivunjamaduka matatu na kuiba fedha pamoja na bidhaa mbalimbali zikiwamo bajaji mbilizenye namba za usajili MC 312 CFB na MC 540 CED zote aina ya TVS zikiwa narangi ya bluu. Baada ya wizi huo, taarifa zilipokewa katika Kituo cha PolisiStakishari na upelelezi ulianza mara moja ambapo Julai 9, 2019 saa tano asubuhiwatuhumiwa walikamatwa huko maeneo ya Hondogo Gogoni Kiluvya, Wilaya ya Ubungo. Aidha watuhumiwa hawa wamekuwa wakifanya matukio ya uhalifu kwakutumia gari aina ya Toyota Harrier nyeusi yenye namba T 666 DJG ambayoinashikiliwa na Jeshi la Polisi ili kubaini mmiliki wake, alisema KamandaMambosasa. Alisema watuhumiwa wote watafikishwa mahakamani hivi karibuni.  <topic>: kitaifa 